**ՏԵՂԵԿԱՆՔ**

**ՀՀ կառավարության «Հայաստանի Հանրապետության 2020 թվականի պետական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու և Հեռուստատեսության և ռադիոյի հանձնաժողովին գումար հատկացնելու մասին» որոշման նախագծի վերաբերյալ շահագրգիռ մարմիններից ստացված առաջարկությունների վերաբերյալ**

|  |  |  |  |
| --- | --- | --- | --- |
| **Առաջարկության հեղինակը¸**  **Գրության ստացման ամսաթիվը, գրության համարը** | **Առաջարկության բովանդակությունը** | **Եզրակացություն** | **Կատարված փոփոխու-թյունները** |
| ՀՀ ֆինանսների նախարարություն | ՀՀ ֆինանսների նախարարությունը քննարկել է Ձեր 03.06.2020թ. N01/16.1/3032-20 գրությամբ ներկայացված՝ «Հայաստանի Հանրապետության 2020 թվականի պետական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու և Հեռուստատեսության և ռադիոյի հանձնաժողովին գումար հատկացնելու մասին» ՀՀ կառավարության որոշման նախագիծը (այսուհետ` Նախագիծ), որով նախատեսվում է Հեռուստատեսության և ռադիոյի հանձնաժողովին մշտադիտարկման նոր համակարգի և համակարգը սպասարկող տեխնիկական միջոցների ձեռքբերման և առաջացող հարկային պարտավորությունների նպատակով՝ ՀՀ 2020 թվականի պետական բյուջեով նախատեսված ՀՀ կառավարության պահուստային ֆոնդից հատկացնել 36,010.0 հազար դրամ և այդ կապակցությամբ առաջարկում է առաջնորդվել ՀՀ կառավարության 19.03.2020թ. նիստի N 21 արձանագրության քաղվածքի 4-րդ կետով տրված հանձնարարականով՝ այն է․ «4. Բյուջետային գլխավոր կարգադրիչ հանդիսացող մարմինների ղեկավարներին՝ խստագույնս պահպանել ՀՀ վարչապետի 22.01.2020թ. N 02/16.8/1819-2020 և ՀՀ կառավարության 30.01.2020թ. N ԱՔ/20-2020 հանձնարա­րականների ըստ էության կատարումը, մասնավորապես, ձեռնպահ մնալ պահուստային ֆոնդից գումար­ների հատկացման վերաբերյալ առաջարկներ ներկայացնելուց: Անհրաժեշտության դեպքում համապատաս­խան առաջարկները ներկայացնել պետական մարմնին արդեն իսկ հատկացված միջոցներից վերաբաշ­խումների տեսքով՝ հետագայում համապատասխան ծրագրերի ֆինանսավոր­ման կարիք առաջա­նալու դեպքում, դա քննարկման առարկա դարձնելու պայմանով։»։  Միաժամանակ,  1. Նկատի ունենալով, որ Նախագիծը ՀՀ կառավարության կողմից հավանության արժանանալու և ուժի մեջ մտնելու, ինչպես նաև պայմանագրերի կնքման համար կպահանջվի շուրջ 20 օր, ուստի առաջարկում ենք քննարկել Նախագծով սահմանված ապրանքների ձեռքբերումը մրցակցային ընթացակարգի կիրառմամբ ձեռք բերելու հնարավորության հարցը, հաշվի առնելով նաև, որ ըստ Նախագծի ընդունումը հիմնավորող տեղեկանքի, պատվիրատուին հայտնի է եղել նման ապրանքների ձեռքբերման անհրաժեշտությունը, ինչով պայմանավորված վերջինս կարող էր հիմք ընդունելով Գնումների մասին ՀՀ օրենքի 15-րդ հոդվածի 6-րդ մասի պահանջները, դրանց ձեռքբերման նպատակով նախապես կազմակերպել գնման մրցակցային ընթացակարգ (տվյալ դեպքում գնման ընթացակարգը հնարավոր է կազմակերպել գնանշման հարցման ձևով, ինչի համար կպահանջի շուրջ 20 օր)՝ զուգահեռ նախաձեռնելով նաև գումարները նախատեսելու գործընթաց, | Ընդունել ի գիտություն | ՀՀ 2020թ. պետական բյուջեով Հեռուստատեսության և ռադիոյի հանձնաժողովին հատկացված գումարների գրեթե 90% ը կազմում է աշխատավարձ և հավասարեցված վճարները, այդ իսկ պատճառով Ձեր կողմից նշված վերաբաշխումներ հնարավոր չէ կատարել |
|  | 2. Նախագծի փաթեթը չի պարունակում հիմնավորումներ՝  - գնման ընթացակարգերը գնումների մասին ՀՀ օրենսդրության պահանջների նկատմամբ բացառություններով կազմակերպելու անհրաժեշտության վերաբերյալ, նկատի ունենալով, որ դրանք չսահմանելու պարագայում ընթացակարգերը կկազմակերպվեն էլեկտրոնային գնումների համակարգի միջոցով, ինչի արդյունքում դրանց մասնակցելու հնարավորություն կունենա ցանկացած մասնակից.  - ՀՀ կառավարության 04.05.2017թ. թիվ 526-Ն որոշմամբ հաստատված «Գնումների գործընթացի կազմակերպման» կարգի 71-րդ կետի 1-ին ենթակետի նկատմամբ սահմանվող բացառության կիրառման վերաբերյալ, մասնավորապես՝ թե պատվիրատուն ինչպես է ապահովելու պայմանագրի (կանխավճարի) և որակավորման ապահովման պայմանները չկիրառելու դեպքում առաջանալիք հնարավոր ռիսկերի նվազեցումը, | Ընդունվել է | Ձեռք բերվող ապրանքների կարևորության և հրատապության վերաբերյալ տեղեկատվությունը նշված է Նախագծի հիմնավորման մեջ |
|  | 3. ՀՀ կառավարության 13.04.2017թ. թիվ 390-Ն որոշմամբ հաստատված Գնումների պլանի լրացման, հաստատման և հրապարակման կարգի 2-րդ կետի 1-ին ենթակետի համաձայն` գնումների պլանում գնման առարկաները ներառվում են գնումների միասնական անվանացանկի 4-րդ մակարդակին համապատասխան, ինչով պայմանավորված անհրաժեշտ է Նախագծին կից հավելված 7-ում 32330000/1 Ձայնա-տեսագրության և վերարտադրության սարքավորումներ և 32350000/1 Տեսաձայնային սարքեր ԳՄԱ կոդերով գնման առարկաները ներկայացնել 4-րդ մակարդակի ԳՄԱ կոդին և անվանմանը համապատասխան: | Ընդունվել է | Կատարվել են համապատասխան փոփոխություններ |
|  | Ինչ վերաբերում է Նախագծում առկա խմբագրական բնույթի թերություններին, առաջարկում ենք.  - Նախագծի 2-րդ կետով ներկայացված «Հարկեր, պարտադիր վճարներ և տույժեր, որոնք կառավարման տարբեր մակարդակների կողմից կիրառվում են միմյանց նկատմամբ» բառերը փոխարինել «Այլ հարկեր» բառերով,  - Նախագծի Հավելված N 1-ի «Առաջին կիսամյակ» սյունակի թիվը համապատասխանեցնել «Ինն ամիս» սյունակի թվին: | Ընդունվել է | Կատարվել են համապատասխան փոփոխություններ |
| ՀՀ արդարադատու-թյան նախարարություն | Ներկայացված «Հայաստանի Հանրապետության 2020 թվականի պետական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու և Հեռուստատեսության և ռադիոյի հանձնաժողովին գումար հատկացնելու մասին» Հայաստանի Հանրապետության կառավարության որոշման նախագծի վերաբերյալ (այսուհետ՝ Նախագիծ) վերաբերյալ հարկ ենք համարում ներկայացնել հետևյալ դիտարկումներն ու առաջարկությունները.  1/ Հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասում ամրագրված պահանջները՝ առաջարկում ենք Նախագծի նախաբանում «Հայաստանի Հանրապետության բյուջետային համակարգի մասին» բառերից հետո նշված «Հայաստանի Հանրապետության բառերը» հանել:  Նույն դիտարկումը վերաբերելի է նաև Նախագծի 1-րդ և 3-րդ կետերին: | Ընդունվել է | Կատարվել են համապատասխան փոփոխություններ |
|  | 2/ Նախագծի 3-րդ կետով առաջարկվում է սահմանել, որ նախագծով նախատեսված հատկացումների հաշվին ապրանքների ձեռքբերումն իրականացվում է «Գնումների մասին» օրենքի 23-րդ հոդվածի 1-ին մասի 2-րդ կետի, Հայաստանի Հանրապետության կառավա­րության 2017 թվականի մայիսի 4-ի N 526-Ն որոշման N 1 հավելվածի 23-րդ կետի 5-րդ ենթակետի «բ» պարբերության հիման վրա՝ մեկ անձից գնման ձևով՝ գնման գործընթացների նկատմամբ չկիրառելով Հայաստանի Հանրապետության կառավա­րության 2017 թվականի մայիսի 4-ի N 526-Ն որոշման N 1 հավելվածի 21-րդ կետի 1-ին ենթակետի «դ» պարբերության, 71-րդ կետի 1-ին ենթակետի, ինչպես նաև Հայաստանի Հանրապետության կառավա­րության 2017 թվականի ապրիլի 6-ի N 386-Ն որոշման 2-րդ կետի 1-ին ենթակետի պահանջները:  Այս կապակցությամբ հարկ ենք համարում անդրադառնալ հետևյալ իրավական կարագավորումներին`  «Գնումների» մասին օրենքի 23-րդ հոդվածի 1-ին մասի 2-րդ կետի համաձայն` Գնումը կարող է կատարվել մեկ անձից, եթե` արտակարգ կամ չնախատեսված այլ իրավիճակի առաջացման հետևանքով ծագել է գնման անհետաձգելի պահանջ և, արտակարգ կամ չնախատեսված այլ իրավիճակից ելնելով, գնման այլ ձևերի կիրառումը ժամկետի առումով անհնար է, պայմանով, որ նման պահանջը հնարավոր չէր օբյեկտիվորեն կանխատեսել:  Հայաստանի Հանրապետության կառավա­րության 2017 թվականի մայիսի 4-ի N 526-Ն որոշման N 1 հավելվածի 23-րդ կետի 5-րդ ենթակետի «բ» պարբերության համաձայն` գնման ընթացակարգը կազմակերպելիս, օրենքի 3-րդ բաժնով նախատեսված պայմաններից բացի, պետք է հաշվի առնել, որ` գնումները կարող են կատարվել օրենքի 23-րդ հոդվածի 1-ին մասի 2-րդ կետի հիման վրա՝ հետևյալ դեպքերում՝...() բ) պետության կարիքների համար գնումների դեպքում Հայաստանի Հանրապետության կառավարության կողմից անհետաձգելի համարված այլ դեպքերում:  Հայաստանի Հանրապետության կառավա­րության 2017 թվականի մայիսի 4-ի N 526-Ն որոշման N 1 հավելվածի 71-րդ կետի 1-ին ենթակետի համաձայն` Մեկ անձից գնումների կատարման ժամանակ գործում են սույն կարգի 7-րդ բաժնով սահմանված պահանջները՝ հաշվի առնելով հետևյալ առանձնահատկությունները՝  1) եթե գնումն իրականացվում է սույն կարգի 23-րդ կետի 5-րդ ենթակետի «բ», «գ» և «դ» պարբերություններով նախատեսված հիմքերով, ապա՝  ա. հրավերը գնման հայտում նշված մասնակիցներին ուղարկվում է միաժամանակյա ծանուցմամբ՝ այն նույն օրը հրապարակելով նաև տեղեկագրում,  բ. հայտերի ներկայացման ժամկետը սահմանվում է ոչ շուտ, քան հրավերն ուղարկվելու օրվանից երկու և ոչ ուշ քան հինգ աշխատանքային օր,  գ. մասնակիցը հայտով ներկայացնում է գնման ընթացակարգին մասնակցելու դիմում, համատեղ գործունեության պայմանագիր, եթե մասնակիցները գնման ընթացակարգին մասնակցում են կոնսորցիումով, գնային առաջարկ, հրավերով նախատեսված` մասնակցության իրավունքը և որակավորումը հիմնավորող փաստաթղթեր, ապրանքների գնման դեպքում` ապրանքի ամբողջական նկարագիր, հայտի ապահովում` միակողմանի հաստատված հայտարարության` տուժանքի կամ կանխիկ փողի ձևով,  դ. մասնակիցը հայտը քարտուղարին (գնումների համակարգողին) է ներկայացնում հրավերով սահմանված կարգով` փակ ծրարով, եթե գնման գործընթացն իրականացվում է թղթային եղանակով,  ե. պետական գաղտնիք պարունակող գնումների դեպքում հրավերը չի հրապարակվում տեղեկագրում,  զ. ընտրված մասնակիցը ներկայացնում է պայմանագրի (կանխավճարի) ապահովում:  Տվյալ դեպքում նախագծով նախատեսվում է մշտադիտարկման նոր համակարգի և համակարգը սպասարկող տեխնիկական միջոցների ձեռքբերումն իրականացնել մեկ անձից գնման ձևով այն հիմնավորմամբ, որ Հանձնաժողովի համապատասխան մասնագետների կողմից հավանության է արժանացել ՌԴ արտադրության «TVMon Ֆորմիկայտեք» ծրագրասարքային համալիրը, որի գինը 2.0-2.5 անգամ պակաս է, քան արևմտյան անալոգներինը և այն հաջողությամբ օգտագործվում է ՌԴ և այլ երկրների ավելի քան 200 մեդիա չափող և կարգավորող կազմակերպությունների կողմից, այն ըստ արտադրողի առավել արդյունավետ և անխափան կաշխատի իր կողմից առաջարկված տեխնիկական բնութագրեր և պարամետրեր ունեցող համակարգչային և օժանդակ սարքավորումների հետ: Մինչդեռ նախագծի հիմնավորումից պարզ չէ, թե արդյոք հիշյալ ապրանքների ձեռքբերման անհրաժեշտության առկայության պարագայում հնարավոր չէր իրականացնել մրցակցային ընթացակարգի կիրառմամբ՝ ապահովելով Գնումների մասին օրենքի 15-րդ հոդվածի 6-րդ մասի պահանջները:  Այս առումով հարկ է նկատի ունենալ, որ գնումների գործընթացը կարգավորող և նախագծի ընդունման հիմք հանդիսացող հիշյալ դրույթների վերլուծությունից պարզ է դառնում, որ վկայակոչված հիմքով մեկ անձից գնում կարող է կատարվել՝ եթե արտակարգ կամ չնախատեսված այլ իրավիճակի առաջացման հետևանքով ծագել է գնման անհետաձգելի պահանջ և, արտակարգ կամ չնախատեսված այլ իրավիճակից ելնելով, գնման այլ ձևերի կիրառումը ժամկետի առումով անհնար է, պայմանով, որ նման պահանջը հնարավոր չէր օբյեկտիվորեն կանխատեսել/, մինչդեռ նախագծի հիմնավորումից պարզ է դառնում, որ «Ֆոբոս» ծրագրային փաթեթի միջոցով մշտադիտարկումն իրականացվում է դեռևս 2003 թվականից, ֆիզիկապես մաշված է և այլևս չունի վերանորոգման և արդիականացման ռեսուրս, գրեթե ամեն օր խափանվում է, այսինքն՝ հիշյալ հիշյալ ծրագրային փաթեթի փոխարինումը և նոր ապրանքների ձեռքբերումը պայմանավորված չէ արտակարգ կամ չնախատեսված այլ իրավիճակի առաջացման հետևանքով և արտակարգ կամ չնախատեսված այլ իրավիճակից ելնելով և ժամկետի առումով հնարավոր էր դիտարկել գնման այլ ձևերի կիրառումը:  Վերոգրյալի հիման վրա՝ կարևորելով բացառապես օրենքով նախատեսված դեպքերում և հիմքերով մեկ անձից գնումների ընթացակարգի իրականացումը և հաշվի առնելով գնումների կազմակերպման գործընթացում հնարավոր չարաշահումների վտանգը, գտնում ենք, որ լրացուցիչ հիմնավորման կարիք ունի նախագծով նախատեսված գնման գործընթացները՝ մեկ անձից գնումներ կատարելու ընթացակարգով իրականացնելը: | Ընդունվել է | Ձեռք բերվող ապրանքների կարևորության և հրատապության վերաբերյալ տեղեկատվությունը նշված է Նախագծի հիմնավորման մեջ |